RCL ทุ่ม 1.3 พันลบ.ต่อเรือใหม่ 2 ลำ เสริมศักยภาพกองเรือ-รับมอบปี 62
RCL ทุ่ม 1.3 พันลบ.ต่อเรือใหม่ 2 ลำ เสริมศักยภาพกองเรือ-รับมอบปี 62
30 ต.ค. 2560

บริษัท อาร์ ซี แอล จำกัด (มหาชน) หรือ RCL เปิดเผยว่า ที่ประชุมคณะกรรมการบริษัทมีมติให้บริษัทหรือบริษัทย่อยในกลุ่มเข้าทำสัญญาต่อสร้างเรือบรรทุกตู้คอนเทนเนอร์ใหม่ จำนวน 2 ลำ มูลค่ารวม 39.2 ล้านเหรียญสหรัฐ หรือราว 1.3 พันล้านบาท กับ Jiang Yangzi Shipbuilding Co.,Ltd. ประเทศจีน โดยเป็นเรือบรรทุกตู้คอนเทนเนอร์ เพื่อให้บริการขนส่งสินค้าในภูมิภาค ขนาด 2 หมื่นเมตริกตัน/ลำ จำนวนบรรทุก 1,668 ทีอียู/ลำ ขนาดความยาวทั้งหมด 172 เมตร/ลำ
สำหรับแหล่งเงินทุนจะมาจากเงินทุนหมุนเวียนของบริษัทและเงินกู้ โดยแบ่งชำระเป็น 5 งวด มีกำหนดส่งมอบเรือประมาณเดือนเม.ย.62 และเดือนก.ค.62 ตามลำดับ โดยการต่อสร้างเรือใหม่ครั้งนี้ เพื่อเตรียมทดแทนเรือเก่าของกลุ่ม และเพื่อเสริมสร้างประสิทธิภาพของกองเรือในการให้บริการ